पीओके में लगातार बढ़ रही है चीन की उपस्थिति  
पीओके में चीन की उपस्थिति लगातार बढ़ रही है और उसकी सैन्य टुकड़ियां नियंत्रण रेखा के पास वास्तव में उपस्थित हैं।
सेना के एक शीर्ष कमांडर ने कहा कि पाक अधिकृत कश्मीर (पीओके) में चीन की उपस्थिति लगातार बढ़ रही है और उसकी सैन्य टुकड़ियां नियंत्रण रेखा के पास वास्तव में उपस्थित हैं।  कमांडर ने कहा कि चीनी सैनिकों की चहलकदमी भारतीय सीमा के काफी करीब तक पहुंच गई है।  उत्तरी सेना कमांडर लेफ्टिनेंट जनरल केटी पटनायक ने पिछले सप्ताह यहां एक सम्मेलन को संबोधित करते हुए कहा कि गिलगिट-बाल्टिस्तान और उत्तरी क्षेत्रों में चीनी उपस्थिति लगातार बढ़ रही है। कई लोग हैं जो इस बात से चिंतित हैं कि अगर हमारे और पाकिस्तान के बीच कोई विद्वेष था तो चीन की इसमें क्या संलिप्तता होगी? न केवल वे पड़ोस में हैं बल्कि तथ्य यह है कि वे दरअसल उपस्थित हैं और नियंत्रण रेखा पर डटे हुए हैं। उन्होंने कहा कि पाकिस्तान और चीन के बीच गठजोड़ भारत के लिए बड़ी सुरक्षा चिंता का कारण है।